[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.9.2009

COM(2009) 370 τελικό

2009/0125 (CNS)

Πρόταση

ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ

σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις αυτόνομες περιοχές της Μαδέρας και των Αζορών

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης

Αιτιολογία και στόχοι της πρότασης

Οι περιφερειακές αρχές της Μαδέρας και των Αζορών, με την υποστήριξη της πορτογαλικής κυβέρνησης, ζήτησαν να θεσπίσουν αυτόνομες δασμολογικές αναστολές για να ενισχύσουν την ανταγωνιστικότητα των τοπικών οικονομικών φορέων και, με τον τρόπο αυτό, να διασφαλίσουν σταθερότερη απασχόληση στα νησιά αυτά.

Γενικό πλαίσιο

Η Μαδέρα και οι Αζόρες ανήκουν στις εξόχως απόκεντρες περιφέρειες της Κοινότητας για τις οποίες μπορούν να προβλεφθούν ειδικά μέτρα σύμφωνα με το άρθρο 299 παράγραφος 2 της συνθήκης για την ίδρυση της Ευρωπαϊκής Κοινότητας με σκοπό την εξάλειψη των οικονομικών μειονεκτημάτων που υφίστανται οι χώρες αυτές λόγω της γεωγραφικής τους θέσης.

Ισχύουσες διατάξεις στον τομέα που αφορά η πρόταση

Παρόμοιες διατάξεις θεσπίστηκαν με τον κανονισμό (ΕΚ) αριθ. 704/2002 του Συμβουλίου για τις Καναρίους Νήσους.

Συνοχή με τις άλλες πολιτικές και στόχους της Ένωσης

Άνευ αντικειμένου.

Διαβούλευση με τα ενδιαφερόμενα μέρη και εκτίμηση των επιπτώσεων

Διαβούλευση με τα ενδιαφερόμενα μέρη

Ζητήθηκε η γνώμη των μελών της ομάδας εμπειρογνωμόνων της Επιτροπής «Δασμολογική οικονομία», τα οποία δεν διατύπωσαν αντιρρήσεις οικονομικού χαρακτήρα για τις προτεινόμενες αναστολές.

Προσφυγή στη γνώμη εμπειρογνωμόνων

Δεν υπήρξε ανάγκη προσφυγής σε εξωτερικούς εμπειρογνώμονες.

Εκτίμηση επιπτώσεων

Η πραγματοποίηση ατομικής εκτίμησης επιπτώσεων, αυτής καθαυτής, δεν είναι δυνατή, δεδομένου ότι η αναστολή των δασμών αποτελεί ένα μόνο από τα πολυάριθμα μέτρα που έχουν μελετηθεί για τη βελτίωση της κοινωνικοοικονομικής κατάστασης των νησιών αυτών. Προς το σκοπό αυτό, η Επιτροπή δημοσιεύει συχνά ανακοινώσεις που παρουσιάζουν τις επιπτώσεις των μέτρων αυτών για τις διάφορες εξόχως απόκεντρες περιοχές. Η τελευταία ανακοίνωση διαβιβάστηκε στο Συμβούλιο στις 17.10.2008 (COM/2008/0642 τελικό)

Νομικά στοιχεία της πρότασης

Περίληψη της προτεινόμενης ενέργειας

Η προτεινόμενη αναστολή δασμών του κοινού δασμολογίου επιτρέπει στους τοπικούς οικονομικούς φορείς της Μαδέρας και των Αζορών να εισάγουν ατελώς ορισμένες πρώτες ύλες, ανταλλακτικά, συστατικά μέρη και τελικά προϊόντα. Για να αποφευχθούν τυχόν καταχρήσεις ή μεταβολές των παραδοσιακών εμπορικών ροών των εν λόγω εμπορευμάτων, προβλέπεται να υποβάλλονται σε έλεγχο ειδικού προορισμού τα εμπορεύματα που τυγχάνουν δασμολογικών αναστολών.

Ως εκ τούτου, τα τελικά προϊόντα θα πρέπει να χρησιμοποιούνται από τις τοπικές επιχειρήσεις των νησιών για περίοδο τουλάχιστον δύο ετών πριν πωληθούν ελεύθερα σε άλλες επιχειρήσεις εγκατεστημένες στο υπόλοιπο τελωνειακό έδαφος της Ευρωπαϊκής Κοινότητας.

Οι πρώτες ύλες, τα ανταλλακτικά και τα συστατικά μέρη θα πρέπει χρησιμοποιούνται για γεωργικούς σκοπούς, για βιομηχανική μεταποίηση και συντήρηση στις αυτόνομες περιοχές για να μπορούν να τύχουν δασμολογικής αναστολής.

Νομική βάση

Άρθρο 299 παράγραφος 2 της συνθήκης για την ίδρυση της Ευρωπαϊκής Κοινότητας.

Αρχή της επικουρικότητας

Η πρόταση υπάγεται στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας.

Αρχή της αναλογικότητας

Η πρόταση συνάδει με την αρχή της αναλογικότητας για τους ακόλουθους λόγους.

Η εν λόγω μορφή δράσης χρησιμοποιείται τακτικά για την ενίσχυση της ανταγωνιστικότητας των οικονομικών φορέων. Η επιβολή ελέγχων ειδικού προορισμού σύμφωνα με τις διατάξεις του τελωνειακού κώδικα και των διατάξεων εφαρμογής του αποτελεί πάγια διαδικασία στο πλαίσιο αυτό και δεν συνεπάγεται σημαντική επιπλέον διοικητική επιβάρυνση για τις περιφερειακές και τοπικές αρχές και τους οικονομικούς φορείς.

Επιλογή πράξεων

Προτεινόμενη πράξη: κανονισμός.

Η συνθήκη δεν επιτρέπει άλλα μέσα για την εφαρμογή των μέτρων αυτών.

Δημοσιονομικές επιπτώσεις

Η πρόταση έχει επιπτώσεις στον κοινοτικό προϋπολογισμό. Η εφαρμογή της αναστολής θα οδηγήσει σε απώλεια εσόδων για τους ιδίους πόρους της Κοινότητας.

2009/0125 (CNS)

Πρόταση

ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ

σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις αυτόνομες περιοχές της Μαδέρας και των Αζορών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 299 παράγραφος 2,

την πρόταση της Επιτροπής[1],

τη γνώμη του Ευρωπαϊκού Κοινοβουλίου[2],

τη γνώμη της Ευρωπαϊκής Οικονομικής και Κοινωνικής Επιτροπής[3],

την πρόταση της Επιτροπής Περιφερειών[4],

Εκτιμώντας τα εξής:

1. Τον Αύγουστο και τον Δεκέμβριο 2007, οι περιφερειακές αρχές της Μαδέρας και των Αζορών, με την υποστήριξη της πορτογαλικής κυβέρνησης, ζήτησαν αναστολή των αυτόνομων δασμών του κοινού δασμολογίου για ορισμένα προϊόντα σύμφωνα με το άρθρο 299 παράγραφος 2 της συνθήκης για την ίδρυση της Ευρωπαϊκής Κοινότητας. Αιτιολόγησαν το αίτημά τους υποστηρίζοντας ότι, λόγω του απομακρυσμένου χαρακτήρα των νησιών τους, οι οικονομικοί φορείς υφίστανται σοβαρά εμπορικά μειονεκτήματα που έχουν αρνητικές επιπτώσεις στις δημογραφικές τάσεις, στην απασχόληση, καθώς και στην κοινωνικοοικονομική ανάπτυξη.

2. Οι τοπικές οικονομίες της Μαδέρας και των Αζορών εξαρτώνται σε μεγάλο βαθμό από τον εθνικό και διεθνή τουρισμό, δηλαδή από έναν ιδιαίτερα ασταθή οικονομικό πόρο που καθορίζεται από παράγοντες τους οποίους δύσκολα μπορούν να επηρεάσουν οι τοπικές αρχές και η πορτογαλική κυβέρνηση. Ως εκ τούτου, η οικονομική ανάπτυξη της Μαδέρας και των Αζορών είναι ιδιαίτερα περιορισμένη. Υπό τις συνθήκες αυτές, είναι απαραίτητο να υποστηριχθούν οι οικονομικοί τομείς που εξαρτώνται λιγότερο από τον τουρισμό, ούτως ώστε να αντισταθμιστούν οι διακυμάνσεις του τουριστικού τομέα και, με τον τρόπο αυτό, να σταθεροποιηθεί η τοπική απασχόληση.

3. Ο κανονισμός (ΕΟΚ) αριθ. 1657/93 του Συμβουλίου, της 24ης Ιουνίου 1993, σχετικά με την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τις ελεύθερες ζώνες των Αζορών και της Μαδέρας[5] δεν είχε τα αναμενόμενα αποτελέσματα κατά τα τελευταία έτη πριν από τη λήξη του, στις 31.12.2008. Τούτο οφείλεται κατά πάσα πιθανότητα στο γεγονός ότι οι αναστολές που προβλέπονται στον εν λόγω κανονισμό περιορίστηκαν στις ελεύθερες ζώνες των Αζορών και της Μαδέρας και, επομένως, δεν χρησιμοποιήθηκαν πλέον κατά τα τελευταία έτη πριν από τη λήξη τους. Επομένως, είναι σκόπιμο να προβλεφθούν νέες αναστολές που δεν θα περιορίζονται στις επιχειρήσεις που είναι εγκατεστημένες σε ελεύθερες ζώνες, αλλά που μπορούν να ωφελήσουν όλες τις κατηγορίες των οικονομικών φορέων που είναι εγκατεστημένοι στο έδαφος των εν λόγω περιοχών. Επομένως, το πεδίο εφαρμογής των αναστολών πρέπει να επεκταθεί στον αλιευτικό, τον γεωργικό, τον βιομηχανικό τομέα και τον τομέα των υπηρεσιών.

4. Για να διασφαλιστούν οι οικονομικές επιπτώσεις των αναστολών που προβλέπονται στον παρόντα κανονισμό, είναι σκόπιμο να επεκταθεί το φάσμα των εν λόγω προϊόντων στα τελικά προϊόντα που προορίζονται για βιομηχανική χρήση, στις πρώτες και άλλες ύλες, καθώς και στα ανταλλακτικά και συστατικά μέρη που προορίζονται για γεωργική χρήση, βιομηχανική μεταποίηση, συντήρηση και άλλες υπηρεσίες.

5. Για να ανοίξουν μακροπρόθεσμες προοπτικές για τους επενδυτές και να παρασχεθεί η δυνατότητα στους οικονομικούς φορείς να αυξήσουν τις βιομηχανικές και εμπορικές τους δραστηριότητες σε επίπεδο που να σταθεροποιεί το κοινωνικοοικονομικό περιβάλλον των εν λόγω περιοχών, είναι σκόπιμο να ανασταλούν πλήρως οι δασμοί του κοινού δασμολογίου που εφαρμόζονται σε ορισμένα προϊόντα για περίοδο δέκα ετών, αρχής γενομένης από την 1η Ιανουαρίου 2010.

6. Για να διασφαλιστεί ότι μόνο οι οικονομικοί φορείς που είναι εγκατεστημένοι στο έδαφος της Μαδέρας και των Αζορών τυγχάνουν των προβλεπόμενων δασμολογικών μέτρων, οι αναστολές θα πρέπει να εξαρτώνται από τον ειδικό προορισμό των προϊόντων σύμφωνα με τον κανονισμό (ΕΟΚ) αριθ. 2913/92 της 12ης Οκτωβρίου 1992 περί θεσπίσεως κοινοτικού τελωνειακού κώδικα[6] και τον κανονισμό (ΕΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα[7].

7. Για να επιτραπεί η αποτελεσματική εφαρμογή των αναστολών, οι αρχές της Μαδέρας και των Αζορών πρέπει να λάβουν τα απαραίτητα μέτρα εφαρμογής και να ενημερώσουν σχετικά την Επιτροπή.

8. Θα πρέπει να δοθεί η δυνατότητα στην Επιτροπή να θεσπίζει, ενδεχομένως, προσωρινά μέτρα με στόχο την αποφυγή κάθε κερδοσκοπικής εκτροπής των εμπορικών συναλλαγών έως ότου τα κοινοτικά θεσμικά όργανα θεσπίσουν οριστική λύση σχετικά με το θέμα αυτό.

9. Οι τροποποιήσεις της συνδυασμένης ονοματολογίας δεν μπορούν να συνεπάγονται ουσιώδεις αλλαγές όσον αφορά την φύση της αναστολής των δασμών. Επομένως, η Επιτροπή θα πρέπει να είναι σε θέση να προβαίνει στις απαραίτητες τροποποιήσεις και τεχνικές προσαρμογές του καταλόγου των προϊόντων για τα οποία προβλέπεται αναστολή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιανουαρίου 2010 έως την 31η Δεκεμβρίου 2019, αναστέλλονται πλήρως οι δασμοί του κοινού δασμολογίου που εφαρμόζονται κατά την εισαγωγή, στις αυτόνομες περιοχές της Μαδέρας και των Αζορών, των τελικών προϊόντων, του παραρτήματος Ι, που προορίζονται για γεωργική, εμπορική ή βιομηχανική χρήση.

Τα προϊόντα αυτά χρησιμοποιούνται σύμφωνα με τις διατάξεις του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα και του κανονισμού (ΕΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/93 του Συμβουλίου για τη θέσπιση του κοινοτικού τελωνειακού κώδικα, για περίοδο τουλάχιστον 24 μηνών από τη θέση σε ελεύθερη κυκλοφορία από τους οικονομικούς φορείς που είναι εγκατεστημένοι στις αυτόνομες περιοχές της Μαδέρας και των Αζορών.

Άρθρο 2

Από την 1η Ιανουαρίου 2010 έως τις 31 Δεκεμβρίου 2019 αναστέλλονται πλήρως οι δασμοί του κοινού δασμολογίου που εφαρμόζονται κατά την εισαγωγή, στις αυτόνομες περιοχές της Μαδέρας και των Αζορών, πρώτων υλών, ανταλλακτικών και συστατικών μερών, του παραρτήματος ΙΙ, που προορίζονται για γεωργική χρήση, για βιομηχανική μεταποίηση ή συντήρηση στις εν λόγω περιοχές.

Άρθρο 3

Οι αρμόδιες αρχές της Μαδέρας και των Αζορών λαμβάνουν κάθε απαραίτητο μέτρο για να εξασφαλίσουν την τήρηση των άρθρων 1 και 2.

Οι εν λόγω αρχές ενημερώνουν την Επιτροπή σχετικά με τα μέτρα αυτά πριν από την 1η Ιουλίου 2010.

Άρθρο 4

Η αναστολή των δασμών, που αναφέρονται στα άρθρα 1 και 2, εξαρτάται από τον ειδικό προορισμό, σύμφωνα με τα άρθρα 21 και 82 του κανονισμού (ΕΟΚ) αριθ. 2913/92 του Συμβουλίου και από τους ελέγχους που προβλέπονται στα άρθρα 291 έως 300 του κανονισμού (ΕΚ) αριθ. 2454/93.

Άρθρο 5

1. Σε περίπτωση που έχει λόγους να πιστεύει ότι οι αναστολές στο πλαίσιο του παρόντος κανονισμού είχαν ως αποτέλεσμα την εκτροπή του εμπορίου για ένα συγκεκριμένο προϊόν, η Επιτροπή, σύμφωνα με τη διαδικασία του άρθρου 7 παράγραφος 2, δύναται να καταργεί προσωρινά την αναστολή με κανονισμό της Επιτροπής, για περίοδο που δεν υπερβαίνει τους δώδεκα μήνες. Οι εισαγωγικοί δασμοί στα προϊόντα για τα οποία η αναστολή καταργήθηκε προσωρινά καλύπτονται από εγγύηση και η θέση σε ελεύθερη κυκλοφορία των εν λόγω προϊόντων στις αυτόνομες περιοχές της Μαδέρας και των Αζορών εξαρτάται από την παροχή της εγγύησης αυτής.

2. Σε περίπτωση που το Συμβούλιο αποφασίσει, κατόπιν προτάσεως της Επιτροπής και εντός της περιόδου των δώδεκα μηνών, ότι η αναστολή πρέπει να καταργηθεί οριστικά, το ποσό των εγγυημένων δασμών εισπράττεται οριστικά.

3. Σε περίπτωση που δεν έχει ληφθεί ουδεμία οριστική απόφαση εντός της προθεσμίας των δώδεκα μηνών σύμφωνα με την παράγραφο 2, οι εγγυήσεις αποδεσμεύονται.

Άρθρο 6

Όταν είναι απαραίτητο και σύμφωνα με τη διαδικασία του άρθρου 8 παράγραφος 2, η Επιτροπή δύναται να προβαίνει στις εν λόγω τροποποιήσεις και τεχνικές προσαρμογές των παραρτημάτων Ι έως IΙ του παρόντος κανονισμού, οι οποίες απαιτούνται ως συνέπεια των τροποποιήσεων της συνδυασμένης ονοματολογίας.

Άρθρο 7

1. Η Επιτροπή επικουρείται από την επιτροπή τελωνειακού κώδικα.

2. Όταν γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ.

Η περίοδος που προβλέπεται στο άρθρο 4 παράγραφος 3 της εν λόγω απόφασης καθορίζεται σε τρεις μήνες.

Άρθρο 8

1. Η Επιτροπή επικουρείται από την επιτροπή τελωνειακού κώδικα.

2. Όταν γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ.

Η περίοδος που προβλέπεται στο άρθρο 5 παράγραφος 6 της εν λόγω απόφασης καθορίζεται σε τρεις μήνες.

Άρθρο 9

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης .

Εφαρμόζεται από την 1η Ιανουαρίου 2010.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

Τελικά προϊόντα που προορίζονται για γεωργική, εμπορική ή βιομηχανική χρήση

Κωδικός ΣΟ[8] | Κωδικός ΣΟ | Κωδικός ΣΟ | Κωδικός ΣΟ |

Γραμμή του προϋπολ. | Έσοδα[10] | Περίοδος που αρχίζει την ηη/μμ/εεεε | [Έτος 2010 –2019] |

Άρθρο 120 | Επιπτώσεις επί των ιδίων πόρων | 01/01/2010 - 31/12/2019 | - 0,12/έτος |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προβλέπεται η πραγματοποίηση ελέγχων σχετικών με τον ειδικό προορισμό όλων των προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του κοινοτικού τελωνειακού κώδικα.

5. ΑΛΛΕΣ ΠΑΡΑΤΗΡΗΣΕΙΣ

Για να παρασχεθεί η δυνατότητα στους οικονομικούς φορείς να λάβουν μακροπρόθεσμες επενδυτικές αποφάσεις, οι προτεινόμενες αναστολές θα πρέπει να παραμείνουν σε ισχύ για 10 έτη

Τα προτεινόμενα μέτρα αντικαθιστούν τα μέτρα που θεσπίστηκαν με τον κανονισμό (ΕΟΚ) αριθ. 1657/93 του Συμβουλίου, ο οποίος έληξε στις 31.12.2008.

Εκτιμώμενο κόστος της ενέργειας

Με βάση τα στοιχεία που κοινοποίησαν οι περιφερειακές αρχές, η απώλεια εσόδων που προκύπτει από τον παρόντα κανονισμό εκτιμάται σε 0,16 εκατ. ευρώ (ακαθάριστο ποσό, συμπεριλαμβανομένων των εξόδων είσπραξης) x 0,75 = 0,12 εκατ. EUR/έτος για την περίοδο από 01.01.2010 έως 31.12.2019 .

Η απώλεια εσόδων που προέρχονται από τους παραδοσιακούς ιδίους πόρους αντισταθμίζεται από τις εισφορές που καταβάλλουν τα κράτη μέλη βάσει του ΑΕΕ τους.

[1] ΕΕ C , , σ.

[2] ΕΕ C , , σ.

[3] ΕΕ C , , σ.

[4] ΕΕ C , , σ.

[5] ΕΕ L 158 της 30.6.1993, σ. 1

[6] ΕΕ L 302 της 19/10/1992, σ. 1

[7] ΕΕ L 253 της 11.10.1993, σ. 1

[8] Κωδικοί ΣΟ που εφαρμόζονται από την 1η Ιανουαρίου 2009, οι οποίοι θεσπίστηκαν δυνάμει του κανονισμού (ΕΚ) αριθ. 1031/2008 της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕOK) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 291 της 31.10.2008, σ. 1).

[9] Κωδικοί ΣΟ που εφαρμόζονται από την 1η Ιανουαρίου 2009, οι οποίοι θεσπίστηκαν δυνάμει του κανονισμού (ΕΚ) αριθ. 1031/2008 της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕOK) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 291 της 31.10.2008, σ. 1).

[10] Όσον αφορά τους παραδοσιακούς ίδιους πόρους (γεωργικούς δασμούς, εισφορές ζάχαρης και τελωνειακούς δασμούς), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).